biswa921/orwiki-latest-pages-articles-raw huggingface dataset:
ଚଉଷଠି ଯୋଗିନୀ ମନ୍ଦିର (ରାଣୀପୁର-ଝରିଆଲ)

ଚଉଷଠୀ ଯୋଗିନୀ ମନ୍ଦିର ଭାରତର ଏକ ବଜ୍ରଯାନ ଓ ହିନ୍ଦୁ ଯୋଗିନୀ ମନ୍ଦିର ଓ ଏହା ଓଡ଼ିଶାର ବଲାଙ୍ଗୀର ଜିଲ୍ଲା ଅନ୍ତର୍ଗତ ରାଣୀପୁର ଝରିଆଲଠାରେ ଅବସ୍ଥିତ । ଏଠାରେ ୬୪ ଜଣ ଯୋଗିନୀଙ୍କ ମୂର୍ତ୍ତି ବୃତ୍ତାକାରରେ ସ୍ଥାପିତ ଓ ଏହା ଓଡ଼ିଶାରେ ବଜ୍ରଯାନ ଓ ତନ୍ତ୍ର ସାଧନା କାଳର । ଏହି ମନ୍ଦିର ସର୍ବଭାରତୀୟ ସ୍ତରରେ ଚତୁର୍ଥ ଓ ଓଡ଼ିଶାରେ ଚଉଷଠି ଯୋଗିନୀ ମନ୍ଦିର, ହୀରାପୁର ଛଡ଼ା ଦ୍ୱିତୀୟ । ଓଡ଼ିଶାର ଅନ୍ୟତମ ତନ୍ତ୍ରସାଧନା ପୀଠ ଭଦ୍ରକାଳୀ, ମଙ୍ଗଳା, ସାରଳା, ବିରଜା, ଚର୍ଚ୍ଚିକା ଆଦି ମଧ୍ୟରୁ ଏହା ଅନ୍ୟତମ । ଏହି ପୀଠରେ ବଜ୍ରଯାନ ବୌଦ୍ଧଯୁଗୀୟ ଶିଳ୍ପକଳା ଦେଖିବାକୁ ମିଳିଥାଏ ।

 ଅବସ୍ଥିତି 
ଏହି ପୀଠ ବଲାଙ୍ଗୀର ଜିଲ୍ଲାର ବଙ୍ଗୋମୁଣ୍ଡା ବ୍ଲକ ଅନ୍ତର୍ଗତ ରାଣୀପୁର-ଝରିଆଲରେ ଅବସ୍ଥିତ । ଏହା ଜିଲ୍ଲା ସଦର ମହକୁମା ବଲାଙ୍ଗୀର ସହର ଠାରୁ ୧୦୭ କି.ମି., ବଙ୍ଗୋମୁଣ୍ଡା ବ୍ଲକ ସଦରମହକୁମାଠାରୁ ୧୨ କି.ମି. ଓ ସିନ୍ଧେକେଲାଠାରୁ ୭ କି.ମି. ଦୂରରେ ରହିଛି । ନିକଟସ୍ଥ ବସ ରହିବା ସ୍ଥାନ ମୁଣ୍ଡପଦରରେ ଅବସ୍ଥିତ । ଝାରସୁଗୁଡ଼ା ବିମାନବନ୍ଦର ଏହାର ନିକଟତମ ବିମାନବନ୍ଦର ଓ ୧୭୯ କି.ମି. ଅବସ୍ଥିତ ଏବଂ ସ୍ଵାମୀ ବିବେକାନନ୍ଦ ଆନ୍ତର୍ଜାତୀୟ ବିମାନବନ୍ଦର, ରାୟପୁର ଏଠାରୁ ୨୦୧ କି.ମି. ଏବଂ ବିଜୁ ପଟ୍ଟନାୟକ ଆନ୍ତର୍ଜାତୀୟ ବିମାନବନ୍ଦର, ଭୁବନେଶ୍ବର ଏଠାରୁ ୨୪୮କି.ମି. ଦୂରରେ ରହିଛି । ଟିଟିଲାଗଡ଼ ଏହି ସ୍ଥାନର ନିକଟତମ ରେଳଷ୍ଟେସନ ।

 ଇତିହାସ 
ସପ୍ତମରୁ ନବମ ଶତାବ୍ଦୀ ମଧ୍ୟରେ ସୋମବଂଶୀ ରାଜାଙ୍କ ଶାସନ ସମୟରେ ରାଣୀପୁର ଝରିଆଲଠାରେ ଏକଦା ଏକ ତନ୍ତ୍ର ବିଶ୍ୱବିଦ୍ୟାଳୟ ରହିଥିଲା ଓ ଏଠାରେ ଓଡ଼ିଶା ତଥା ଅନ୍ୟାନ୍ୟ ରାଜ୍ୟରୁ ତନ୍ତ୍ରସାଧକମାନେ ଆସି ସାଧନା କରୁଥିଲେ ବୋଲି ଐତିହାସିକ ପୂର୍ଣ୍ଣଚନ୍ଦ୍ର ରଥ କୋଶଳ ଇତିହାସ ପୁସ୍ତକରେ ଉଲ୍ଲେଖ କରିଛନ୍ତି ।

 ସ୍ଥାପତ୍ୟକଳା 
ଏହି ପୀଠଟି ଏକ ଛୋଟ ପାହାଡ଼ ଉପରେ ବୃତ୍ତାକାରରେ ରହିଛି । ଯୋଗିନୀ ପୀଠର ପ୍ରବେଶ ପଥରେ ଏକ ବିରାଟ ଚଟାଣ ରହିଛି ଓ ପଥର ଉପରେ ଛୋଟ ପଥରଖଣ୍ଡମାନ ଏକ ବ୍ୟୁହ ସଂରଚନା କଲାଭଳି କରାଯାଇଛି । ଏହାକୁ ଚକ୍ରବ୍ୟୁହ କୁହାଯାଏ । ଚକ୍ରବ୍ୟୁହର ଉପରି ଭାଗରେ ଶଙ୍ଖବ୍ୟୁହ ନାମରେ ଆଉ ଏକ ବ୍ୟୁହ ମଧ୍ୟ ରହିଛି ।  ବିଭିନ୍ନ ଅଙ୍ଗଭଙ୍ଗୀରେ ଓ କ୍ରମରେ ୬୪ ଜଣ ଯୋଗିନୀଙ୍କର ମୂର୍ତ୍ତି ରହିଥିବା ବେଳେ ମଧ୍ୟ ଭାଗରେ ତିନି ଶିର, ଅଷ୍ଟଭୂଜ ବିଶିଷ୍ଟ ତାଣ୍ଡବ ମୁଦ୍ରାରେ ଉର୍ଦ୍ଧ୍ୱ ଲିଙ୍ଗୀ ଶିବଙ୍କ ମୂର୍ତ୍ତି ରହିଛି । ମୂଳ ମନ୍ଦିର ନିକଟରେ ଛୋଟଛୋଟ ଶିଳାଖଣ୍ଡ ନିର୍ମିତ ଏକାଧିକ ମନ୍ଦିର ରହିଛି । ମୂଳ ପୀଠ ଆଗରେ ପଥର ଚଟାଣରେ ପାଞ୍ଚ ଏକରର ଏକ ପୋଖରୀ ରହିଛି ଏବଂ ତାହା ପାଖ ପାହାଡ଼ର ବାମ ପଟେ ଇଟାତିଆରି ଇନ୍ଦ୍ରଲାଠ ମନ୍ଦିର ଓ ଡାହାଣ ପଟେ ସୋମେଶ୍ୱର ମନ୍ଦିର ରହିଛି । ଏହି ପୀଠରେ ବଜ୍ରଯାନ ବୌଦ୍ଧଯୁଗୀୟ ଶିଳ୍ପକଳା ଦେଖିବାକୁ ମିଳିଥାଏ । ସମୟକ୍ରମେ ଓ ଅବହେଳାରୁ ପୀଠର କେତେକ ଯୋଗିନୀ ମୂର୍ତ୍ତି ଭାଙ୍ଗିରୁଜି ଯାଇଛି ଓ ପଥର ମୂର୍ତ୍ତି ଦେହରେ ମୁଲ୍ୟବାନ ଧାତୁ ରହିଥିବା ଭାବି କେତେକ ମୂର୍ତ୍ତି ଚୋରି ମଧ୍ୟ ହୋଇଛି । ନିକଟର ଝରିଆଲ ଗାଁରେ ଏକ ବିଶାଳ ଲମ୍ବା ପଥର ଖଣ୍ଡ ଏବଂ ଏକ ଅଧାଗଢ଼ା ମନ୍ଦିର ମଧ୍ୟ ରହିଛି । ସ୍ଥାନୀୟ ଲୋକମତରେ ରାଣୀପୁରରେ ୧୨୦ଟି ଛୋଟବଡ଼ ମନ୍ଦିର ରହିଥିଲା ଓ ପରେ ଅନେକ ଭାଙ୍ଗିରୁଜି ଏବେ ଏହାର ସଂଖ୍ୟା ୪୦କୁ କମିଯାଇଛି ।

 ଲୋକବିଶ୍ୱାସ 
ଏଠାରେ ଥିବା ଚକ୍ରବ୍ୟୁହ ପୀଠକୁ ତନ୍ତ୍ର ସାଧନା ଶିକ୍ଷା ପାଇଁ ଆସୁଥିବା ଛାତ୍ରଙ୍କ ପ୍ରବେଶିକା ନିମନ୍ତେ ଥିବା ବିଶ୍ୱାସ ରହିଛି । ଏହି ବିଶ୍ୱାସ ମତେ ବିଦ୍ୟାଦାନ ପୂର୍ବରୁ ଛାତ୍ରମାନଙ୍କୁ ବ୍ୟୁହ ଭେଦ କରିବାକୁ ପଡ଼ୁଥିଲା ଓ ବ୍ୟୁହ ଭିତରେ ପଶି ଏକ ନିର୍ଦ୍ଧାରିତ ସମୟ ମଧ୍ୟରେ କେବଳ ବ୍ୟୁହକୁ ଭେଦ କରିପାରୁଥିବା ଛାତ୍ରମାନେ ଶିକ୍ଷାଲାଭ ପାଇଁ ଯୋଗ୍ୟ ବିବେଚିତ ହେଉଥିଲେ । ତେବେ ଏ ଜନଶ୍ରୁତି ବାବଦରେ କୌଣସି ପ୍ରମାଣିକ ତଥ୍ୟ ଏବେ ଆଉ ନାହିଁ ।

 ବିଧି 
ଏହି ପୀଠ ଏକ ପୁରାତନ ବଜ୍ରଯାନ ଓ ତନ୍ତ୍ର ସାଧନା ପୀଠ ହୋଇଥିବାରୁ ଏଠାରେ ଓଡ଼ିଶା ତଥା ଭାରତର ଅନ୍ୟାନ୍ୟ ତନ୍ତ୍ର ସାଧନା ପୀଠ ଭଳି ତନ୍ତ୍ରସାଧକମାନେ ଯୋଗିନୀମାନଙ୍କ ସାଧନା କରିଥାନ୍ତି । ଏଠାରେ ୬୪ ଜଣ ଯୋଗିନୀଙ୍କ ସାଧନା କରାଯାଇଥାଏ ।

 ଆଧାର 

ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଶ୍ରେଣୀ:ବୌଦ୍ଧ ତୀର୍ଥସ୍ଥଳୀ
ସିନ୍ଦୂର (୨୦୨୩ର ଓଡ଼ିଆ କଥାଚିତ୍ର)

ସିନ୍ଦୂର ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରେମାଞ୍ଜନ ପରିଡ଼ା, ଯାହାକି ପିପି ପ୍ରଡ଼କ୍ସନ ବ୍ୟାନରରେ ନିର୍ମିତ ହୋଇଥିଲା । ଭାଗ୍ୟବତୀ ନାୟକ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ବାପୁ ଗୋସ୍ୱାମୀ । ନିର୍ଦ୍ଦେଶକ ଶୈଳେନ୍ଦ୍ର ପରିଡ଼ା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁଭାଶିଷ ଶର୍ମା, ସୂର୍ଯ୍ୟମୟୀ ମହାପାତ୍ର ଓ ଅଙ୍କିତ କୁମାର । ପ୍ରେମାଞ୍ଜନ ପରିଡ଼ା, ଲୀଳା, ଲିପି, ସସ୍ମିତା, ଅମର, କାଳିଆ ଷଣ୍ଢ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

୨୦୨୩ ମସିହାର ମଇ ୨୯ ତାରିଖରେ ଏହି କଥାଚିତ୍ରଟିର ଏକ ସ୍ୱତନ୍ତ୍ର ସ୍କ୍ରିନିଂ କରାଯାଇଥିଲା, ଯେଉଁଠି କଥାଚିତ୍ର ଜଗତ ସହିତ କିଛି ବ୍ୟକ୍ତିବିଶେଷ ଯୋଗ ଦେଇଥିଲେ ।

ଅଭିନୟ
 ସୁଭାଶିଷ ଶର୍ମା
 ସୂର୍ଯ୍ୟମୟୀ ମହାପାତ୍ର
 ଅଙ୍କିତ କୁମାର
 ପ୍ରେମାଞ୍ଜନ ପରିଡ଼ା
 ଲୀଳା
 ଲିପି
 ସସ୍ମିତା
 ଅମର
 କାଳିଆ ଷଣ୍ଢ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ସୁଭାଶିଷ ଶର୍ମା

ସୁଭାଶିଷ ଶର୍ମା ଜଣେ ଓଡ଼ିଆ କଥାଚିତ୍ର ଓ ଦୂରଦର୍ଶନ ଧାରାବାହିକ ଅଭିନେତା । ସେ ଇଟିଭି ଓଡ଼ିଆରେ ପ୍ରସାରିତ ଧାରାବାହିକ ଅପା ଜରିଆରେ ଅଭିନୟ କରିବା ଆରମ୍ଭ କରିଥିଲେ । ୨୦୧୦ ମସିହାରେ ସେ ପ୍ରେମ ଅଢ଼େଇ ଅକ୍ଷର ଜରିଆରେ ଓଡ଼ିଆ କଥାଚିତ୍ର ଜଗତରେ କାମ କରିବା କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ମୁଖ୍ୟ ନାୟକ ଭାବରେ ଓଡ଼ିଆ କଥାଚିତ୍ର ଓ ଧାରାବାହିକରେ ଅଭିନୟ  କରିଥିଲେ । ୨୦୧୨ ମସିହାରେ ତୁ ମୋ ଆରମ୍ଭ ତୁ ମୋ ଶେଷରେ ପ୍ରଥମ ଥର ପାଇଁ ନାୟକ ଭାବରେ ଅଭିନୟ କରିଥିଲେ । ତରଙ୍ଗ ଟିଭିରେ ପ୍ରସାରିତ ଧାରାବାହିକ ସ୍ୱାଭିମାନରେ ସେ ପ୍ରଥମ ଥର ପାଇଁ ମୁଖ୍ୟ ଭୂମିକାରେ ଅଭିନୟ କରିଥିଲେ । ସେ ଓଡ଼ିଆ କଥାଚିତ୍ର ଜଗତରେ ନାୟକ, ଚରିତ୍ର ଅଭିନେତା ଓ ଖଳନାୟକ ଭାବରେ କାମ କରନ୍ତି ।

 ଅଭିନୟ ଜୀବନ 
ସୁଭାଶିଷ ପ୍ରଥମ ଓଡ଼ିଆ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ସେ ଦେବୁ ବୋଷ, ଜୀନା ସାମଲ ଅଭିନୀତ ଇଟିଭି ଓଡ଼ିଆର ଧାରାବାହିକ ଅପାରେ ଏକ ଚରିତ୍ର ଅଭିନେତା ଭାବରେ କାମ କରିବା ଆରମ୍ଭ କରିଥିଲେ । ଏହାପରେ ତରଙ୍ଗ ଟିଭିରେ ପ୍ରସାରିତ ଧାରାବାହିକ ସ୍ୱାଭିମାନରେ ନାୟକ ଭାବରେ କାମ କରିଥିଲେ । ସେ କଲର୍ସ ଓଡ଼ିଆର ଧାରାବାହିକ ଆଇନା, ତରଙ୍ଗର ଧାରାବାହିକ ଦୁର୍ଗା ଆଦିରେ ଅଭିନୟ କରିଛନ୍ତି ।

୨୦୧୦ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ପ୍ରେମ ଅଢ଼େଇ ଅକ୍ଷର, ଯେଉଁଠି ବାବୁଶାନ୍ଙ୍କ ସାଙ୍ଗ ତଥା ରିୟା ଦେଙ୍କ ହେବାକୁ ଥିବା ପତି ଭୂମିକାରେ ଅଭିନୟ କରିଥିଲେ । ୨୦୧୨ ମସିହାରେ ସେ ନାୟକ ଭାବରେ ଓଡ଼ିଆ କଥାଚିତ୍ର ତୁ ମୋ ଆରମ୍ଭ ତୁ ମୋ ଶେଷରେ ପିଙ୍କି ପ୍ରିୟଦର୍ଶିନୀଙ୍କ ସହିତ ଅଭିନୟ କରିଥିଲେ । ଏହାପରେ ସେ କ୍ରିଷ୍ଣା ଗୋବିନ୍ଦା, ନୂଆ ନୂଆ ପ୍ରେମରେ, କାବୁଲା ବାରବୁଲା, କ୍ରେଜି ଫୋର୍, ଦେଖା ହେଲା ପ୍ରେମ ହେଲା, ସୁପର୍ ବୟ୍, ରୁଦ୍ରାଣୀ, ତୁ ମୋ ଲଭ୍ ଷ୍ଟୋରୀ ୨ ଭଳି କଥାଚିତ୍ରରେ ଅଭିନୟ କରିଛନ୍ତି ।

 ଅଭିନୀତ କଥାଚିତ୍ର 
+ବର୍ଷକଥାଚିତ୍ରଭୂମିକାମନ୍ତବ୍ୟ୨୦୧୦ପ୍ରେମ ଅଢ଼େଇ ଅକ୍ଷରପ୍ରଥମ ଓଡ଼ିଆ କଥାଚିତ୍ର୨୦୧୨ମେଟ୍ରିକ୍ ଫେଲ୍ତୁ ମୋ ଆରମ୍ଭ ତୁ ମୋ ଶେଷନାୟକ ଭାବରେ ପ୍ରଥମ କଥାଚିତ୍ର୨୦୧୩ଟାର୍ଗେଟ୍ସ୍ନେହାର ସାଙ୍ଗ୨୦୧୪କ୍ରିଷ୍ଣା ଗୋବିନ୍ଦା୨୦୧୫ନୂଆ ନୂଆ ପ୍ରେମରେ୨୦୧୭କାବୁଲା ବାରବୁଲାତୁ ମୋ ହିରୋ୨୦୧୮ସାଥୀ ତୁ ଫେରିଆ୨୦୧୯ତୁ ମୋ ଲଭ୍ ଷ୍ଟୋରୀ ୨ଦେଖା ହେଲା ପ୍ରେମ ହେଲାଟ୍ୱିଷ୍ଟବାଲା ଲଭ୍ ଷ୍ଟୋରୀ୨୦୨୧ସୁପର୍ ବୟ୍ବିସର୍ଜନ୨୦୨୨ରୁଦ୍ରାଣୀକ୍ରେଜି ୪କୋଉ ଆକାଶର ଜହ୍ନ ତୁଆମେ ତ ମିଡିଲ୍ କ୍ଲାସ୍ପୋଲିସ୍ ବାବୁ୨୦୨୩ବନ୍ଦିନୀଧୋକା - ଦି ଗେମ୍ ଅଫ୍ ଲଭ୍ସିନ୍ଦୂର

 ଅଭିନୀତ ଧାରାବାହିକ 
+ଧାରାବାହିକଭୂମିକାଚେନାଲ୍ମନ୍ତବ୍ୟଅପାଅପାର ସାନଭାଇଇଟିଭ ଓଡ଼ିଆପ୍ରଥମ ଧାରାବାହିକସ୍ୱାଭିମାନତରଙ୍ଗ ଟିଭିନାୟକ ଭାବରେ ପ୍ରଥମ ଧାରାବାହିକଆଇନାକଲର୍ସ ଓଡ଼ିଆଦୁର୍ଗାତରଙ୍ଗ ଟିଭି

 ବ୍ୟକ୍ତିଗତ ଜୀବନ 
ସୁଭାଶିଷ ୧୩ ଜୁଲାଇ ୨୦୧୬ରେ ତାଙ୍କ ବାନ୍ଧବୀ ଆନିଷା ଶର୍ମାଙ୍କୁ ବିବାହ କରିଥିଲେ । ଉଭୟ ସ୍ୱାଭିମାନ ଓ ଆଇନା ଧାରାବାହିକରେ ଏକାଠି କାମ କରୁଥିଲେ ।

 ଆଧାର 

 ବାହାର ଆଧାର 

 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତା
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଟୁ ଲେଟ୍

ଟୁ ଲେଟ୍ - ଘର ସହ ମଉସା ଫ୍ରୀ ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅନୁପମ ପଟ୍ଟନାୟକ ଓ ବର୍ଷା ପଟ୍ଟନାୟକ । ନନ୍ଦଲାଲ ମହାପାତ୍ର ଓ ମାନସ ପଡ଼ିହାରୀ ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ନିର୍ଦ୍ଦେଶକ ଅନୁପମ ପଟ୍ଟନାୟକ ଏହି କଥାଚିତ୍ରଟି କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅନୁରାଗ ପଟ୍ଟନାୟକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦ୍ୱୀପନ୍ୱିତ ଦାଶମହାପାତ୍ର ଓ ଅରୋଶିକ୍ତା ମିଶ୍ର । ଚୌଧୁରୀ ଜୟପ୍ରକାଶ ଦାସ, ଶକ୍ତି ବରାଳ, ରବି ମିଶ୍ର, ସ୍ୱାଗତିକା ମହାନ୍ତି, ମାଷ୍ଟର ସାଇ, ସୁନନ୍ଦା ପରିଡ଼ା, ଉଦିତଗୁରୁ ମହାପାତ୍ର, ରାକ୍ଷୀ ଦାଶ, ରାକେଶ ପରିଡ଼ା, ଦେବାନନ୍ଦ ସୋନି, ଦେବଦତ୍ତ ନନ୍ଦ, ନିରଞ୍ଜନ ଆଚାର୍ଯ୍ୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରଟି ୨୦୨୩ ମସିହାର ଜୁନ ୪ ତାରିଖରେ ତରଙ୍ଗ ଟିଭି ଓ ତରଙ୍ଗ ପ୍ଲସରେ ମୁକ୍ତିଲାଭ କରିଥିଲା ।

ଅଭିନୟ

 ଦ୍ୱୀପନ୍ୱିତ ଦାଶମହାପାତ୍ର
 ଅରୋଶିକ୍ତା ମିଶ୍ର
 ଚୌଧୁରୀ ଜୟପ୍ରକାଶ ଦାସ
 ଶକ୍ତି ବରାଳ
 ରବି ମିଶ୍ର
 ସ୍ୱାଗତିକା ମହାନ୍ତି
 ମାଷ୍ଟର ସାଇ
 ସୁନନ୍ଦା ପରିଡ଼ା
 ଉଦିତଗୁରୁ ମହାପାତ୍ର
 ରାକ୍ଷୀ ଦାଶ
 ରାକେଶ ପରିଡ଼ା
 ଦେବାନନ୍ଦ ସୋନି
 ଦେବଦତ୍ତ ନନ୍ଦ
 ନିରଞ୍ଜନ ଆଚାର୍ଯ୍ୟ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅନୁରାଗ ପଟ୍ଟନାୟକ । ଜଗବନ୍ଧୁ ସାହୁ, ସୁମିତ ପଣ୍ଡା, ରିଷଭ ପ୍ରତୀକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ଅନ୍ତରା ଚକ୍ରବର୍ତ୍ତୀ, ଅଭିଜିତ ମଜୁମଦାର, ସ୍ୱୟମ ପାଢ଼ୀ, ରିଷଭ ପ୍ରତୀକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 
 ତରଙ୍ଗ ପ୍ଲସରେ 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଶ୍ରେଣୀ:ଓଟିଟିରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଟୁଇନ୍ସ

ଟୁଇନ୍ସ ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କ୍ଷୀରୋଦ ପଟ୍ଟନାୟକ । ସ୍ୱାତ୍ୟକୀ କୁଣ୍ଡୁ ଏହାର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ରାସେଶ ମହାନ୍ତି ।

ରିୟା ଦେ, ହରିହର ଦାସ, ସନ୍ତୋଷ ନାରାୟଣ ଦାସ, କିର୍ତ୍ତୀ ମହାନ୍ତି, ଲତାସା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ରିୟା ଦେ - ଆରତୀ ଓ ଆଭା
 ହରିହର ଦାସ
 ସନ୍ତୋଷ ନାରାୟଣ ଦାସ
 କିର୍ତ୍ତୀ ମହାନ୍ତି
 ଲତାସା

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡଲୀ ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ସ୍ୱୟମ ପାଢ଼ୀ, ଲିପ୍ସା ମହାପାତ୍ର, ଅର୍ପିତା ଚୌଧୁରୀ, ଶାନ୍ତନୁ ସିଦ୍ଧିସ୍ନା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ୧ ଜୁନ ୨୦୨୩ରେ ଏହି କଥାଚିତ୍ରଟିର ଗୀତଗୁଡ଼ିକ ମୁକ୍ତିଲାଭ କରିଥିଲା ।

ଗୀତ

 ମୁକ୍ତିଲାଭ 
ଏହି କଥାଚିତ୍ରଟି ୨୦୨୩ ମସିହାର ଜୁନ ୪ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା ।

ଆଧାର

ବାହାର ଆଧାର
 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ସୁଭାଷ ବ୍ରିଗେଡ୍

ସୁଭାଷ ବ୍ରିଗେଡ୍ ହେଉଛି ପ୍ରଥମ ଗରିଲା ରେଜିମେଣ୍ଟ ଯାହା ଭାରତୀୟ ଜାତୀୟ ସେନା (INA)ର ଏକ ୟୁନିଟ୍ ଥିଲା । ୧୯୪୩ ମସିହାରେ ଏହି ୟୁନିଟ୍ ଗଠନ କରାଯାଇଥିଲା । ଭାରତୀୟ ଜାତୀୟ ସେନା ବା INAର ସର୍ବୋଚ କମାଣ୍ଡର ସୁଭାଷ ଚନ୍ଦ୍ର ବୋଷଙ୍କ ନାମରେ ଏହା ଅନୌପଚାରିକ ଭାବେ  ସୁଭାଷ ବ୍ରିଗେଡ୍ ଭାବରେ ପରିଚିତ ହେଲା । 

ଶାହା ନୱାଜ ଖାନଙ୍କ ନିର୍ଦ୍ଦେଶରେ ବ୍ରିଗେଡକୁ ତିନି ବାଟାଲିୟନରେ ବିଭକ୍ତ କରାଯାଇଥିଲା । ଜାନୁୟାରୀ ୧୯୪୪ ଆରମ୍ଭରେ ଏହା ବର୍ମାର ରେଙ୍ଗୁନରେ ପହଞ୍ଚିଥିଲା, ଯେଉଁଠାରେ ହାକା ନିକଟରେ ବର୍ମା ଏବଂ ଭାରତ ସୀମା ରକ୍ଷା କରିବା ପାଇଁ ଦୁଇଟି ବାଟାଲିୟନ ଅଟକି ରହିଥିଲେ ଏବଂ ତୃତୀୟଟି କାଲାଦାନ ନଦୀ ପାର ହୋଇ ଭାରତକୁ ଆଗେଇ ଯାଇଥିଲା । ବ୍ରିଗେଡର ସୈନିକମାନେ ପରବର୍ତ୍ତୀ ସମୟରେ ଇମ୍ଫାଲ ଏବଂ କୋହିମା ଯୁଦ୍ଧରେ ଭାଗ ନେଇଥିଲେ, ଯେଉଁଠାରେ ସେମାନେ ସମର୍ଥନ କରୁଥିବା ଜାପାନୀ ସୈନ୍ୟମାନଙ୍କ ସହିତ ଯୁଦ୍ଧ ପ୍ରତ୍ୟାହାର କରିବାକୁ ବାଧ୍ୟ ହୋଇଥିଲେ । ଏହି ଯୁଦ୍ଧଗୁଡିକ ବର୍ମା ଅଭିଯାନର ମୋଡ଼ ବଦଳାଇଲା ।

ବୋଷଙ୍କ ଅନିଛା ସତ୍ତ୍ୱେ ତାଙ୍କ ନାମରେ ଏହି ବ୍ରିଗେଡ‌ର ନାମକରଣ କରାଯାଇଥିଲା ।R.C. Majumdar, History of the Freedom Movement in India, 1988 (). 

 ଆଧାର 

 ଅନ୍ୟାନ୍ୟ ଉତ୍ସ 
 
 Getz, Marshall J., Subhas Chandra Bose: A Biography, 2002 (), quoted in a Stone & Stone review by Bill Stone.
ଶ୍ରେଣୀ:ଭାରତ
ଲାଗିଲା ରଙ୍ଗ ଗୋଲାପି ଗୋଲାପି

ଲାଗିଲା ରଙ୍ଗ ଗୋଲାପି ଗୋଲାପି ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ରୱାଲ ଓ ନମିତା ଅଗ୍ରୱାଲ । ନିର୍ମଳ ନାୟକ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମୃତ୍ୟୁଞ୍ଜୟ ସାହୁ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ ଓ ରିୟା ଦେ । ପ୍ରଜ୍ଞା ଖଟୁଆ, ପିଣ୍ଟୁ ନନ୍ଦ, ଭୂପତି ତ୍ରିପାଠୀ, ସର ଅପା, ଶଙ୍କର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଅମ୍ଳାନ ଦାସ
 ରିୟା ଦେ
 ପ୍ରଜ୍ଞା ଖଟୁଆ
 ପିଣ୍ଟୁ ନନ୍ଦ
 ଭୂପତି ତ୍ରିପାଠୀ
 ସର ଅପା
 ଶଙ୍କର

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ଗୀତିକାର ଶୀକାନ୍ତ ଗୌତମ ଏହାର ଗୀତଗୁଡ଼ିକ ରଚନା କରିଥିଲେ । ନମିତା ଅଗ୍ରୱାଲ, କୁଳଦୀପ ପଟ୍ଟନାୟକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

 ମୁକ୍ତିଲାଭ 
ଏହି କଥାଚିତ୍ରଟି ୨୦୨୩ ମସିହାର ଜୁନ ୯ ତାରିଖରେ ମୁକ୍ତିଲାଭ କରିଥିଲା ।

ଆଧାର

ବାହାର ଆଧାର
 
 ୟୁ-ଟୁବରେ ଟ୍ରେଲର୍

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଇଲା ମିତ୍ର

ଇଲା ମିତ୍ର (୧୮ ଅକ୍ଟୋବର ୧୯୨୫ - ୧୩ ଅକ୍ଟୋବର ୨୦୦୨) ଭାରତୀୟ ଉପମହାଦେଶର ବିଶେଷ ଭାବରେ ପୂର୍ବ ବଙ୍ଗଳାର ଜଣେ କମ୍ୟୁନିଷ୍ଟ ତଥା କୃଷକ ଆନ୍ଦୋଳନର ସଂଗଠକ ଥିଲେ ।

ପ୍ରାଥମିକ ଜୀବନ ଏବଂ ଶିକ୍ଷା
thumb|Young Mitra with her awards in athletics|alt=|left
ମିତ୍ରଙ୍କ ପୂର୍ବପୁରୁଷମାନେ ବର୍ତ୍ତମାନର ଝେନାଇଡାହ ଜିଲ୍ଲାର ବାଗୁଟିଆ ଗ୍ରାମରେ ରହୁଥିଲେ । ସେ ୧୮ ଅକ୍ଟୋବର ୧୯୨୫ ମସିହାରେ କୋଲକାତାରେ ଜନ୍ମଗ୍ରହଣ କରିଥିଲେ । ସେ ୧୯୪୨ ଏବଂ ୧୯୪୪ ମସିହାରେ କଲିକତାର ବେଥୁନ କଲେଜରୁ IA ଏବଂ BA ପରୀକ୍ଷା ସମାପ୍ତ କରିଥିଲେ ।

ଇଲା ମିତ୍ର ପ୍ରଥମ ୨ଜଣ ଛାତ୍ର
 ରହୀମା ବେଗମ
 ହିରା ବେଗମ

କୃଷକ ବିଦ୍ରୋହରେ ଅଗ୍ରଣୀ ଭୂମିକା
ମିତ୍ର ଚପାଇ ନବାଗଞ୍ଜ ଜିଲ୍ଲାର ବୃହତ ରାଜଶାହୀ ଅଞ୍ଚଳର କୃଷକ ତଥା ସାନ୍ତାଳୀମାନଙ୍କର ଜଣେ ନେତା ଥିଲେ ଏବଂ ତାଙ୍କୁ ପ୍ରାୟତଃ ରାଣୀ ମା' (ରାଣୀ ମାତା) ବୋଲି ସମ୍ବୋଧନ କରାଯାଉଥିଲା । ସେ ୫ ଜାନୁୟାରୀ ୧୯୫୦ ମସିହାରେ ଚପାଇ ନବାବଗଞ୍ଜର ନାଚୋଲ ଉପଜିଲ୍ଲାରେ ଏକ କୃଷକ-ସାନ୍ତାଳୀ ବିଦ୍ରୋହର ଆୟୋଜନ କରିଥିଲେ, କିନ୍ତୁ ପୋଲିସ ଏବଂ ଅନସର ବାହିନୀ ଏହି ବିଦ୍ରୋହକୁ ଖଣ୍ଡନ କରିଥିଲେ । ସେହି ସ୍ଥାନରୁ ପଳାଇବାକୁ ଚେଷ୍ଟା କରୁଥିବାବେଳେ ମିତ୍ରଙ୍କୁ ପୋଲିସ ଗିରଫ କରିଥିଲା । ତାଙ୍କୁ ନାଚୋଲ ପୋଲିସ ଷ୍ଟେସନରେ ଚାରି ଦିନ ପାଇଁ ଅଟକ ରଖାଯାଇଥିଲା ଏବଂ ତାଙ୍କୁ ବାରମ୍ବାର ଗଣଦୁଷ୍କର୍ମ ଓ ନିର୍ଯାତନା ଦିଆଯାଉଥିଲା । ଏହା ପରେ ତାଙ୍କୁ ୨୧ ଜାନୁୟାରୀ ୧୯୫୦ ମସିହାରେ ରାଜଶାହୀ କେନ୍ଦ୍ରୀୟ ଜେଲକୁ ପଠାଯାଇଥିଲା ଯେଉଁଠାରେ ସେ ବିଦ୍ରୋହରେ ଅଂଶଗ୍ରହଣ କରିଥିବା ସ୍ୱୀକାର କରିବାକୁ ମନା କରିବାରୁ ତାଙ୍କୁ ନିର୍ଯାତନା ଦିଆଯାଇଛି ବୋଲି ଅଭିଯୋଗ ହୋଇଥିଲା । ଦେଶଦ୍ରୋହ ମାମଲାରେ ମିତ୍ରଙ୍କୁ ଆଜୀବନ କାରାଦଣ୍ଡରେ ଦଣ୍ଡିତ କରାଯାଇଥିଲା ।

ପରବର୍ତ୍ତୀ ଜୀବନ
ନିର୍ଯାତନା ହେତୁ ମିତ୍ର ଜେଲରେ ବହୁତ ଅସୁସ୍ଥ ହୋଇପଡିଥିଲେ । ୧୯୫୪ ମସିହାରେ ପାକିସ୍ତାନର ୟୁନାଇଟେଡ ଫ୍ରଣ୍ଟ ସରକାର ତାଙ୍କୁ ଚିକିତ୍ସା ପାଇଁ କୋଲକାତା ପଠାଇଥିଲେ । ସେ ଜଣେ ହିନ୍ଦୁ ଏବଂ କମ୍ୟୁନିଷ୍ଟ କାର୍ଯ୍ୟକର୍ତ୍ତା ହୋଇଥିବାରୁ ନିର୍ଯ୍ୟାତନାକୁ ଏଡାଇବା ପାଇଁ ସେ ପାକିସ୍ତାନକୁ ଯାଇ ନଥିଲେ ଏବଂ ସାରା ଜୀବନ ଭାରତରେ ରହିଥିଲେ । ୧୯୭୧ ମସିହାରର ବଙ୍ଗଳାଦେଶ ମୁକ୍ତି ଯୁଦ୍ଧ ସମୟରେ ସେ ଜନମତ ତଥା ସମର୍ଥନ ସଂଗ୍ରହରେ ମଧ୍ୟ ଭାଗ ନେଇଥିଲେ ।

ସେ ୧୯୬୨–୧୯୭୧ ଏବଂ ୧୯୭୨–୧୯୭୭ ମଧ୍ୟରେ ମଣିକଟାଲା ନିର୍ବାଚନ ମଣ୍ଡଳୀ ପାଇଁ ପଶ୍ଚିମବଙ୍ଗ ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ୧୯୬୫ ମସିହାରେ ପଶ୍ଚିମବଙ୍ଗରେ ମୁସଲମାନମାନଙ୍କ ବିରୋଧରେ ଦଙ୍ଗା ବନ୍ଦ କରିବାରେ ଭାଗ ନେଇଥିଲେ ।

୧୩ ଅକ୍ଟୋବର ୨୦୦୨ ମସିହାରେ କୋଲକାତାରେ ମିତ୍ରଙ୍କ ଦେହାନ୍ତ ହୋଇଥିଲା ।

ପୁରସ୍କାର
 ସାହିତ୍ୟିକ ଅନୁବାଦ କାର୍ଯ୍ୟ ପାଇଁ ସୋଭିଏତ ଲ୍ୟାଣ୍ଡ ନେହେରୁ ।
 ଭାରତ ସରକାରଙ୍କଠାରୁ ତାମ୍ର ପତ୍ର ।

ଆଧାର

ଶ୍ରେଣୀ:୧୯୨୫ ଜନ୍ମ
ଶ୍ରେଣୀ:୨୦୦୨ ମୃତ୍ୟୁ
ଶ୍ରେଣୀ:ଭାରତୀୟ ମହିଳା
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ପିତମପୁରା ଟିଭି ଟାୱାର

thumb|ଦିଲ୍ଲୀ ହାଟ, ପିତମପୁରା, ନୂଆଦିଲ୍ଲୀରୁ ଦେଖାଯାଉଥିବା ପିତମପୁରା ଟିଭି ଟାୱାର
ପିତମପୁରା ଟିଭି ଟାୱାର‌ ଏକ ୨୩୫ ମିଟର (୭୭୧ ଫୁଟ) ଉଚ୍ଚ ଟେଲିଭିଜନ ଟାୱାର, ଯାହା ୧୯୮୮ ମସିହାରେ ନିର୍ମିତ ହୋଇଥିଲା । ଏହା ଦିଲ୍ଲୀର ପିତମପୁରାରେ ଅବସ୍ଥିତ । 

ଟିଭି ଟାୱାର ନିକଟରେ ଦିଲ୍ଲୀ ହାଟ ପିତମପୁରା ମଧ୍ୟ ଅବସ୍ଥିତ । ସୂଚନା ଓ ପ୍ରସାରଣ ମନ୍ତ୍ରୀ ଅଜିତ କୁମାର ପଞ୍ଜଙ୍କଦ୍ୱାରା ୧୦ ଏପ୍ରିଲ ୧୯୯୨ ମସିହାରେ ଡ଼ଃ. ବି. ଆର. ଆମ୍ବେଦକର ଟେଲିଭିଜନ ଟାୱାର ଭାବରେ ଏହି ଟାୱାର ଦେଶ ପାଇଁ ଉତ୍ସର୍ଗ କରାଯାଇଥିଲା ।

ଇତିହାସ
thumb|ପିତମପୁରା ଟିଭି ଟାୱାର
ଟିଭି ଟାୱାର ୧୯୮୮ ମସିହାରେ ନୂଆ ଦିଲ୍ଲୀର ଏକ ବୃହତ ବାଣିଜ୍ୟିକ / ବ୍ୟବସାୟ ଜିଲ୍ଲାରେ ନିର୍ମିତ ହୋଇଥିଲା । ପିତମପୁରାରେ ଅବସ୍ଥିତ ନେତାଜୀ ସୁଭାଷ ସ୍ଥାନ ଦିଲ୍ଲୀବାସୀଙ୍କ ପାଇଁ ଏକ ପ୍ରମୁଖ ସ୍ଥାନୀୟ ପର୍ଯ୍ୟଟନ ସ୍ଥଳୀ ଅଟେ । ଦିଲ୍ଲୀର ଦ୍ୱିତୀୟ ଦିଲ୍ଲୀ ହାଟ, ପାରମ୍ପାରିକ ଖାଦ୍ୟ ଏବଂ ହସ୍ତଶିଳ୍ପ ବଜାର, ଦିଲ୍ଲୀ ପର୍ଯ୍ୟଟନ ଏବଂ ପରିବହନ ବିକାଶ ନିଗମ (DTTDC)ଦ୍ୱାରା ପିତମପୁରାରେ ବିକଶିତ ହୋଇଥିଲା । ଏହା ଟିଭି ଟାୱାର ନିକଟରେ ପ୍ରତିଷ୍ଠିତ ହୋଇଥିଲା ଏବଂ ଏପ୍ରିଲ ୨୦୦୮ ମସିହାରେ ହାଟ ୭.୨ ହେକ୍ଟର ପର୍ଯ୍ୟନ୍ତ ବ୍ୟାପିଥିଲା । ଏହାର ପାର୍ଶ୍ୱରେ ପିତମପୁରା ସ୍ପୋର୍ଟସ କମ୍ପ୍ଲେକ୍ସ ମଧ୍ୟ ରହିଛି ।

ଅକ୍ଟୋବର ୨୦୧୦ ମସିହାରେ, ଭାରତୀୟ ସେନା ସ୍ପୋର୍ଟସ ସ୍କାଏ ଡାଇଭିଂ ଦଳର ଜଣେ ଅଧିକାରୀ ସତ୍ୟନ୍ଦ୍ର ବର୍ମା ୨୩୫ ମିଟର ଉଚ୍ଚତା ବିଶିଷ୍ଟ ଟାୱାରରୁ ଭାରତର ପ୍ରଥମ BASE ଜମ୍ପକୁ ସଫଳତାର ସହ ପ୍ରଦର୍ଶନ କରିଥିଲେ । ୫ ଜାନୁୟାରୀ ୨୦୧୩ ମସିହାରେ ରାତି ପ୍ରାୟ ୧୦:୩୦ ମଧ୍ୟରେ ୨୦୦ ମିଟର ଉଚ୍ଚ ଟାୱାର ମଧ୍ୟରେ ଅଗ୍ନିକାଣ୍ଡ ଘଟିଥିଲା । ଏହି ଅଗ୍ନିକାଣ୍ଡକୁ ୧୫ ଜଣ ଅଗ୍ନିଶମ କର୍ମଚାରୀ ନିୟନ୍ତ୍ରଣ କରିଥିଲେ ।

ଜନସାଧାରଣ ପ୍ରବେଶ
ସୁରକ୍ଷାକୁ ଦୃଷ୍ଟିରେ ରଖି, ଏହି ଟାୱାର ଆଉ ଜନସାଧାରଣଙ୍କ ପାଇଁ ଖୋଲା ନାହିଁ ।
ଉପଲବ୍ଧତା
ଏହା ଦିଲ୍ଲୀ ମେଟ୍ରୋ ରେଡ ଲାଇନର ନେତାଜୀ ସୁଭାଷ ସ୍ଥାନ ମେଟ୍ରୋ ଷ୍ଟେସନରେ ଅବସ୍ଥିତ । ଏହି ଟାୱାରର ନାମ ପିତମପୁରା ଅଞ୍ଚଳ ନାମରେ ରଖାଗଲା ଏବଂ ଏହା ନୂଆ ଦିଲ୍ଲୀର ପିତମପୁରା ଦିଲ୍ଲୀ ହାଟ ନିକଟରେ ଅବସ୍ଥିତ । ଏହା ଶ୍ରୀ ଗୁରୁ ଗୋବିନ୍ଦ ସିଂ କଲେଜ ଅଫ କମର୍ସ ସମ୍ମୁଖରେ ଅବସ୍ଥିତ ।

ଆଧାର

ଶ୍ରେଣୀ:୧୯୮୮
୧୦, ଜନପଥ

thumb|250px|Gandhi welcoming U.S. Secretary of State Hillary Clinton to 10, Janpath in 2009.|alt=KS
୧୦, ଜନପଥ ଦିଲ୍ଲୀର ଜନପଥରେ ଏକ ସର୍ବସାଧାରଣ ମାଲିକାନା ଘର ଅଟେ । ୧୯୯୧ ମସିହାରେ ରାଜୀବ ଗାନ୍ଧୀଙ୍କ ହତ୍ୟା ସମୟରେ ଯେତେବେଳେ ସେ ଭାରତର ପ୍ରଧାନମନ୍ତ୍ରୀ ଭାବରେ ଦ୍ୱିତୀୟ ଥର ପାଇଁ ପ୍ରଚାର କରୁଥିଲେ, ଜନପଥ ତାଙ୍କର ସରକାରୀ ବାସଭବନ ଥିଲା, ଯଦିଓ ସେ ପ୍ରଧାନମନ୍ତ୍ରୀ ଥିବା ସମୟରେ ଲୋକକଲ୍ୟାଣ ମାର୍ଗ,୭ରେ ରହୁଥିଲେ । ୧୦, ଜନପଥ ବର୍ତ୍ତମାନ ତାଙ୍କ ପତ୍ନୀ ସୋନିଆ ଗାନ୍ଧୀଙ୍କ ବାସଭବନ, ଯିଏ ଭାରତୀୟ ଜାତୀୟ କଂଗ୍ରେସ ଦଳର ମଧ୍ୟବର୍ତ୍ତୀକାଳୀନ ସଭାପତି ଅଟନ୍ତି ।Sonia Gandhi's power bill: over Rs 7 lakh for 3 years. Hindustan Times. 7 November 2010. ୧୦, ଜନପଥ ବର୍ତ୍ତମାନ ତାଙ୍କ ପତ୍ନୀ ସୋନିଆ ଗାନ୍ଧୀଙ୍କ ବାସଭବନ ଅଟେ, ଯିଏ ଭାରତୀୟ ଜାତୀୟ କଂଗ୍ରେସ ଦଳର ମଧ୍ୟବର୍ତ୍ତୀକାଳୀନ ସଭାପତି ଅଟନ୍ତି । ୨୪, ଆକବର ରୋଡରେ ଭାରତୀୟ ଜାତୀୟ କଂଗ୍ରେସ (INC)ର ଜାତୀୟ ମୁଖ୍ୟାଳୟ ୧୦, ଜନପଥ ପଛରେ ରହିଛି ।Indian National Congress  Indian National Congress website.

ଏହା ଭାରତର ଦ୍ୱିତୀୟ ପ୍ରଧାନମନ୍ତ୍ରୀ ଲାଲ ବାହାଦୂର ଶାସ୍ତ୍ରୀ (୧୯୬୪–୧୯୬୬)ଙ୍କ ବାସଭବନ ଥିଲା ଏବଂ ତାଙ୍କ ମୃତଦେହ ଏଠାରେ ୧୧ ଜାନୁଆରୀ ୧୯୬୬ ମସିହାରେ ରଖାଯାଇଥିଲା । ଆଜି ତାଙ୍କ ଜୀବନୀ ସଂଗ୍ରହାଳୟ, ଲାଲ ବାହାଦୁର ଶାସ୍ତ୍ରୀ ମେମୋରିଆଲ, ମୋତିଲାଲ ନେହେରୁ ପ୍ଲେସ (୧୦, ଜନପଥ) ନିକଟରେ ରହିଛି ।

୧୦, ଜନପାଥ ନୂଆ ଦିଲ୍ଲୀରେ ୧୫,୧୮୧ ବର୍ଗ ମିଟର ଉପରେ ବିସ୍ତାର ହୋଇଛି ।

ଇତିହାସ
ଏହି ଗୃହଟି ପ୍ରଧାନମନ୍ତ୍ରୀ ଲାଲ ବାହାଦୁର ଶାସ୍ତ୍ରୀଙ୍କ ବାସଭବନ ଥିଲା ଯିଏ ୧୯୬୦ ଦଶକରେ ଜବାହରଲାଲ ନେହେରୁଙ୍କ ଉତ୍ତରାଧିକାରୀ ଥିଲେ । କ୍ୟାମ୍ପସ ନିକଟରେ ଥିବା ଛକ ସମ୍ମୁଖରେ ମୋତିଲାଲ ନେହେରୁ ସ୍ଥାନରେ ଲାଲ ବାହାଦୂର ଶାସ୍ତ୍ରୀଙ୍କ ସ୍ମାରକୀ ରହିଛି ।

ଆଧାର

ଶ୍ରେଣୀ:ଭାରତୀୟ ଜାତୀୟ କଂଗ୍ରେସ
ତଲବାର

thumb|ତଲବାର, ମାର୍ଚ୍ଚ ୧୯୧୦
ମଦନଙ୍କ ତଲୱାର, ଯାହା ପରେ ଦି ତଲବାର ଭାବରେ ଜଣାଶୁଣା, ବର୍ଲିନରୁ ପ୍ରକାଶିତ ବିଂଶ ଶତାବ୍ଦୀର ଭାରତୀୟ ଜାତୀୟତାବାଦୀ ସାମୟିକ ପତ୍ରିକା ଅଟେ । ମୂଳତଃ ଏହି ପ୍ରକାଶନ ଭାରତୀୟ ସ୍ୱାଧୀନତା ଆନ୍ଦୋଳନର ଅନ୍ୟତମ ନାୟକ ମଦନ ଲାଲ ଢ଼ିଙ୍ଗରାଙ୍କ ନାମରେ ନାମିତ, ଯାହାଙ୍କୁ ବିଲିୟମ ହଟ କର୍ଜନ ବାୟଲିଙ୍କ ରାଜନୈତିକ ହତ୍ୟା ପାଇଁ ଫାଶୀ ଦିଆଯାଇଥିଲା । ଏହାର ସ୍ଥାପନା ୧୯୦୯ ମସିହାରେ ପ୍ୟାରିସରେ ଭିକାଜୀ କାମାଙ୍କଦ୍ୱାରା କରାଯାଇଥିଲା । ବର୍ଲିନରେ ସମ୍ପାଦକୀୟର ଦାୟିତ୍ୱ ବିରେନ୍ଦ୍ରନାଥ ଚଟ୍ଟୋପାଧ୍ୟାୟଙ୍କ ଉପରେ ରହିଥିଲା । ଏହି ସାପ୍ତାହିକର ଉଦ୍ଦେଶ୍ୟ ଥିଲା; ଜାତୀୟତାବାଦୀ ଅଶାନ୍ତି ସୃଷ୍ଟି କରିବା ଏବଂ ବ୍ରିଟିଶ ଭାରତୀୟ ସେନାର ସିପାହୀଙ୍କ ବିଶ୍ୱସ୍ତତାକୁ ପ୍ରଭାବିତ କରିବା ।
ପ୍ୟାରିସ ଇଣ୍ଡିଆନ ସୋସାଇଟିଦ୍ୱାରା ପ୍ୟାରିସରୁ ପ୍ରକାଶିତ ବନ୍ଦେ ମାତରମ ପରି ଏହା ମଧ୍ୟ ଇଣ୍ଡିଆନ ସୋସିଓଲୋଜିଷ୍ଟଙ୍କ ବାର୍ତ୍ତା ଜାରି କରିଥିଲା ​​ଯାହା ପୂର୍ବରୁ ଲଣ୍ଡନରୁ ପ୍ରକାଶିତ ହୋଇଥିଲା ।

 ଗ୍ରନ୍ଥସମୂହ 

ଆଧାର

ଶ୍ରେଣୀ:ପତ୍ରିକା
ଶ୍ରେଣୀ:ବନ୍ଦେ ମାତରମ
ଶ୍ରେଣୀ:୧୯୦୯
ହରିପୁରା

right|thumb|2000 ଦଶକରେ ହରିପୁରା
ହରିପୁରା ଗୁଜରାଟ, ସୁରଟ ଜିଲ୍ଲାର କାଦୋଡ ସହର ନିକଟରେ ଅବସ୍ଥିତ ଏକ ଗ୍ରାମ ଅଟେ । ଏହି ଗ୍ରାମ ବାରଡୋଲିଠାରୁ ୧୩ କିଲୋମିଟର ଉତ୍ତର ପୂର୍ବରେ ଅବସ୍ଥିତ । ଭାରତୀୟ ସ୍ୱାଧୀନତା ଆନ୍ଦୋଳନ ସମୟରେ ଏହା ୧୯୩୮ ମସିହାରେ ଭାରତୀୟ ଜାତୀୟ କଂଗ୍ରେସର ବାର୍ଷିକ ଅଧିବେଶନର ସ୍ଥାନ ଥିଲା, ଯାହାକୁ 'ହରିପୁରା ଅଧିବେଶନ' କୁହାଯାଉଥିଲା । 

ହରିପୁରା ଗ୍ରାମ ମୋରି, ସମଥାନ, କାଦୋଡ, ଏବଂ କୋସାଡି ଗ୍ରାମଦ୍ୱାରା ଘେରି ରହିଛି ।

ଭୂଗୋଳ
ହରିପୁରା ତାପ୍ତି ନଦୀ କୂଳରେ ଅବସ୍ଥିତ ।

ଇତିହାସ
thumb|190px
୧୯୬୮ ମସିହାରେ ତାପ୍ତି ନଦୀରେ ବନ୍ୟା ସମୟରେ ଏହାର ଭୌଗୋଳିକ ଉଚ୍ଚତା ହେତୁ ହରିପୁରା ସୁରକ୍ଷିତ ଥିଲା ।

ସୁଭାଷ ଚନ୍ଦ୍ର ବୋଷଙ୍କ ଅଧ୍ୟକ୍ଷତାରେ ୧୯ରୁ ୨୨ ଫେବୃଆରୀ ୧୯୩୮ ମସିହା ମଧ୍ୟରେ ହରିପୁରାରେ ଭାରତୀୟ ଜାତୀୟ କଂଗ୍ରେସର ଏକ ବୈଠକ ବସିଥିଲା । ସେହି ବୈଠକରେ ସେ ୧୯୩୮ ମସିହାରେ ହରିପୁରା କଂଗ୍ରେସ ଅଧିବେଶନର ସଭାପତି ଭାବରେ ନିର୍ବାଚିତ ହୋଇଥିଲେ । ଏହି ସମ୍ମିଳନୀ ପାଇଁ ସର୍ଦ୍ଦାର ବଲ୍ଲଭଭାଇ ପଟେଲ ହରିପୁରାକୁ ବାଛିଥିଲେ । ଏହି ଅବସରରେ ୫୧ଟି ଶଗଡ଼କୁ ସଜ୍ଜିତ କରାଯାଇଥିଲା । ପ୍ରସିଦ୍ଧ ଚିତ୍ରକାର ନନ୍ଦଲାଲ ବୋଷ, ମହାତ୍ମା ଗାନ୍ଧୀଙ୍କ ଅନୁରୋଧ କ୍ରମେ ହରିପୁରା ସମ୍ମିଳନୀ ପାଇଁ ସାତୋଟି ପୋଷ୍ଟର ସଂଗ୍ରହ କରିଥିଲେ ଏବଂ ଚଳଚ୍ଚିତ୍ର ନିର୍ଦ୍ଦେଶକ ଜେ.ବି.ଏଚ ୱାଡିଆ ହରିପୁରା କଂଗ୍ରେସ ଚଳଚ୍ଚିତ୍ର ମୁକ୍ତିଲାଭ କରିଥିଲେ ।

ପରିଦର୍ଶକଙ୍କ ଆକର୍ଷଣ
ଏହି ଗ୍ରାମରେ ଏକ କୃଷ୍ଣଙ୍କ ମନ୍ଦିର ଏବଂ ସୁଭାଷ ଚନ୍ଦ୍ର ବୋଷଙ୍କ ଏକ ପ୍ରତିମୂର୍ତ୍ତି ଅବସ୍ଥିତ ।

ଗ୍ୟାଲେରୀ

ଆଧାର

ଶ୍ରେଣୀ:ଭାରତୀୟ ଜାତୀୟ କଂଗ୍ରେସ
ଶ୍ରେଣୀ:୧୯୩୮
ରଜନୀ ବକ୍ସି

ରଜନୀ ବକ୍ସି ମୁମ୍ବାଇରେ ବାସ କରୁଥିବା ଜଣେ ଭାରତୀୟ ସାମ୍ବାଦିକା ଓ ଲେଖିକା । ସେ ସମସାମୟିକ ଭାରତର ସାମାଜିକ ତଥା ରାଜନୈତିକ ଗତିବିଧି ବିଷୟରେ ଲେଖନ୍ତି । ରଜନୀ ଅହିଂସା କନ୍‌ଭରସେସନ୍ ନାମକ ଏକ ସଂସ୍ଥାର ପ୍ରତିଷ୍ଠାତା ତଥା ଉପସ୍ଥାପିକା ଅଟନ୍ତି ।

ସେ ପୂର୍ବରୁ ଗେଟୱେ ହାଉସଇଣ୍ଡିଆନ୍ କାଉନସିଲ୍ ଅଫ୍ ଗ୍ଲୋବାଲ୍ ରିଲେସନ୍ସରେ ଗାନ୍ଧୀ ଶାନ୍ତି ଦୂତ ଭାବରେ କାର୍ଯ୍ୟ କରୁଥିଲେ । ତାଙ୍କର ସାମ୍ବାଦିକତା କାର୍ଯ୍ୟ ଅନେକ ଇଂରାଜୀ ଓ ହିନ୍ଦୀ ଖବରକାଗଜ ଓ ପତ୍ରିକାରେ ପ୍ରକାଶ ପାଇଛି ।Bazaars, Conversations and Freedom, official website ସେ କିଙ୍ଗଷ୍ଟନ୍, ଜାମାଇକା, ଦିଲ୍ଲୀସ୍ଥିତ ଇନ୍ଦ୍ରପ୍ରସ୍ଥ କଲେଜ, ଜର୍ଜ ୱାଶିଂଟନ୍ ୟୁନିଭରସିଟି ଏବଂ ଜୟପୁରସ୍ଥିତ ରାଜସ୍ଥାନ ବିଶ୍ୱବିଦ୍ୟାଳୟରେ ଅଧ୍ୟୟନ କରିଛନ୍ତି ।

୨୦୦୦ ମସିହାରେ ରଜନୀଙ୍କୁ ହୋମି ଭାବା ଫେଲୋସିପ୍ ମିଳିଥିଲା । ତାଙ୍କ ପୁସ୍ତକ ବଜାରସ୍, କନ୍‌ଭରସେସନ୍ ଆଣ୍ଡ୍ ଫ୍ରିଡମ୍ (୨୦୦୯) ଦୁଇଟି ଭୋଡାଫୋନ୍ କ୍ରସୱାର୍ଡ ବୁକ୍ ପୁରସ୍କାର ପାଇଥିଲା; ଗୋଟିଏ ଅଣ-କଳ୍ପନା ବର୍ଗରେ ଏବଂ ଗୋଟିଏ ଲୋକପ୍ରିୟ ପୁରସ୍କାର ବର୍ଗରେ ।

 ରଚିତ ପୁସ୍ତକ 

 ଦି ଲଙ୍ଗ୍ ହଲ୍: ଦି ବମ୍ବେ ଟେକ୍ସଟାଇଲ୍ ୱାର୍କରସ୍ ଷ୍ଟ୍ରାଇକ୍ ଅଫ୍ ୧୯୮୨-୮୩ (୧୯୮୬, ଗ୍ରେଟ୍ ବମ୍ବେ ଟେକ୍ସଟାଇଲ୍ ଷ୍ଟ୍ରାଇକ୍)
 ଦି ଡିସ୍‌ପ୍ୟୁଟ୍ ଓଭର୍ ସ୍ୱାମୀ ବିବେକାନନ୍ଦସ୍ ଲିଗେସି (୧୯୯୩, ସ୍ୱାମୀ ବିବେକାନନ୍ଦ)
 ବାପୁ କୁଟି: ଜର୍ଣ୍ଣିସ୍ ଇନ୍ ରିଡିସ୍କୋଭରି ଅଫ୍ ଗାନ୍ଧୀ (୧୯୯୮)
 ଲେଟସ୍ ମେକ୍ ଇଟ୍ ହାପେନ୍: ଅଲଟର୍‌ନେଟ୍ ଇକୋନୋମିକ୍ସ (୨୦୦୩)
 ଏନ୍ ଇକୋନୋକିମ୍ସ ଫର୍ ୱେଲ୍-ବିଙ୍ଗ୍ (୨୦୦୩)
 ବଜାରସ୍, କନ୍‌ଭରସେସନ୍ ଆଣ୍ଡ୍ ଫ୍ରିଡମ୍ (୨୦୦୯)

 ଆଧାର 

 ବାହାର ଆଧାର 

 ବଜାରସ୍, କନ୍‌ଭରସେସନ୍ ଆଣ୍ଡ୍ ଫ୍ରିଡମ୍, ଅଫିସିଆଲ୍ ୱେବସାଇଟ୍
 ରଜନୀ ବକ୍ସି, ଗେଟୱେ ହାଉସର ଲେଖିକା

 
ଶ୍ରେଣୀ:ଗାନ୍ଧୀବାଦୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ସାମ୍ବାଦିକ
ଆର୍କ ସମ୍ପ୍ରଦାୟ

thumb|ଘୋଡ଼ା ସାହାଯ୍ୟରେ ଆର୍କ ସମ୍ପ୍ରଦାୟର ଜଣେ ସଦସ୍ୟ କାମ କରୁଛନ୍ତି ।

ଦି କମ୍ୟୁନିଟି ଅଫ୍ ଆର୍କ ବା ଆର୍କ ସମ୍ପ୍ରଦାୟ ହେଉଛି ଦକ୍ଷିଣ ଫ୍ରାନ୍ସର ଏକ ଛୋଟ ଆଧ୍ୟାତ୍ମିକ ସମ୍ପ୍ରଦାୟ ଯାହା ୧୯୪୮ ମସିହାରେ ଲାନଜା ଡେଲ ଭାଷ୍ଟୋଙ୍କଦ୍ୱାରା ପ୍ରତିଷ୍ଠା ହୋଇଥିଲା । ଭାଷ୍ଟୋ ଜଣେ ଅହିଂସା କାର୍ଯ୍ୟକର୍ତ୍ତା ତଥା ମହାତ୍ମା ଗାନ୍ଧୀଙ୍କ ଶିଷ୍ୟ ଥିଲେ । ଏହି ସମ୍ପ୍ରଦାୟ ଗାନ୍ଧୀବାଦକୁ ବିଶ୍ୱ ସମୁଦାୟରେ ପ୍ରଚାର କରିବା କାମ କରୁଛି । ୧୯୭୦ ଦଶକରେ ଡେଲ ଭାଷ୍ଟୋଙ୍କ ନେତୃତ୍ୱରେ ଅନେକ କମ୍ୟୁନାର୍ଡ ଲାରଜାକ୍ ମାଳଭୂମିରେ ସାମରିକ ବେସ୍‌ର ସମ୍ପ୍ରସାରଣକୁ ପ୍ରତିରୋଧ କରି ନାଗରିକ ଅମାନ୍ୟ ଅଭିଯାନରେ ଏକ ପ୍ରମୁଖ ଭୂମିକା ଗ୍ରହଣ କରିଥିଲେ । ଏହି ଅଭିଯାନ ଶେଷରେ ବିଜୟୀ ହୋଇଥିଲା ।

୧୯୭୦ ଦଶକରେ ଏହି ସମ୍ପ୍ରଦାୟ ଇଟାଲୀ, ସ୍ପେନ୍ ଏବଂ କ୍ୟୁବେକ୍ ସମେତ ଅନେକ ସ୍ଥାନକୁ ବ୍ୟାପିଥିଲା । ୧୯୯୦ ଦଶକରେ ବିବାଦ ଏବଂ ନୂତନ ସଦସ୍ୟଙ୍କ ଅଭାବ ହେତୁ କିଛି ସମ୍ପ୍ରଦାୟ ବନ୍ଦ ହୋଇଯାଇଥିଲା ।

 ଅଧିକ ପଠନ 
 Mark Shepard: The Community of the Ark. A Visit With Mahatma Gandhi's Disciples in the West. Ocean Tree Books, Santa Fe (New Mexico) 1992, .

 ଆଧାର 

 ବାହାର ଲିଙ୍କ୍ 
 About the Community of the Ark
 L'Arche de Saint Antoine (The Ark of Saint Antoine) website in French and English.

ଶ୍ରେଣୀ:ଗାନ୍ଧୀବାଦୀ
ପି. ଚନ୍ଦ୍ର ରେଡ୍ଡୀ

ଜଷ୍ଟିସ୍ ପି. ଚନ୍ଦ୍ର ରେଡ୍ଡୀ ବା ପାଲାଗାନି ଚନ୍ଦ୍ର ରେଡ୍ଡୀ (୧ ଜୁଲାଇ ୧୯୦୪ – ୭ ଅକ୍ଟୋବର ୧୯୭୬) ଜଣେ ଭାରତୀୟ ବିଚାରପତି ଥିଲେ । ସେ ମାଡ୍ରାସର ଭି.ଆର ହାଇସ୍କୁଲ, ନେଲୋର ଏବଂ ପାଚିୟାପ୍ପା କଲେଜରେ ଅଧ୍ୟୟନ କରିଥିଲେ । ୧୩ ଅଗଷ୍ଟ ୧୯୨୮ରେ ସେ ମାଡ୍ରାସ ଉଚ୍ଚ ନ୍ୟାୟାଳୟରେ ଜଣେ ଆଡଭୋକେଟ୍ ଭାବରେ ନିଯୁକ୍ତ ହୋଇଥିଲେ । ସେ ନାଗରିକ ଏବଂ ଫୌଜଦାରୀ ମାମଲା ଆଦି ଉପରେ କାମ କରିଥିଲେ । ୧୬ ଜୁଲାଇ ୧୯୪୯ରେ ଉକ୍ତ କୋର୍ଟରେ ଅତିରିକ୍ତ ବିଚାରପତି ଭାବରେ ସେ ନିଯୁକ୍ତ ହୋଇଥିଲେ । ୫ ଜୁଲାଇ ୧୯୫୪ରୁ ସେ ଆନ୍ଧ୍ର ରାଜ୍ୟ ଉଚ୍ଚ ନ୍ୟାୟାଳୟରେ ସ୍ଥାୟୀ ବିଚାରପତି ଭାବରେ ନିଯୁକ୍ତ ହୋଇଥିଲେ ଏବଂ ପରେ ସେ କୋର୍ଟର କାର୍ଯ୍ୟକାରୀ ପ୍ରଧାନ ବିଚାରପତି ହୋଇଥିଲେ । ୧୬ ଜୁନ୍ ୧୯୫୮ରେ ଆନ୍ଧ୍ର ଉଚ୍ଚ ନ୍ୟାୟାଳୟର ସ୍ଥାୟୀ ପ୍ରଧାନ ବିଚାରପତି ଭାବରେ ସେ ନିଯୁକ୍ତ ହୋଇଥିଲେ ।

୨୦ ଡିସେମ୍ବର ୧୯୬୩ରୁ ୧୯ ଡିସେମ୍ବର ୧୯୬୪ ପର୍ଯ୍ୟନ୍ତ ସେ ଆନ୍ଧ୍ର ପ୍ରଦେଶର କାର୍ଯ୍ୟକାରୀ ରାଜ୍ୟପାଳ ଭାବରେ କାର୍ଯ୍ୟ କରିଥିଲେ । ୨୩ ଡିସେମ୍ବର ୧୯୬୪ରେ ମାଡ୍ରାସ ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ଭାବରେ ତାଙ୍କୁ ନିଯୁକ୍ତ କରାଯାଇଥିଲା । ୨୪ ଡିସେମ୍ବର ୧୯୬୪ରୁ ୭ ଫେବୃଆରୀ ୧୯୬୪ ମଧ୍ୟରେ ତାମିଲ ନାଡ଼ୁର କାର୍ଯ୍ୟକାରୀ ରାଜ୍ୟପାଳ ଥିଲେ ସେ । ୭ ଜାନୁଆରୀ ୧୯୬୬ରେ ସେ ଅବସର ନେଇଥିଲେ । ୧୯୭୬ ମସିହାର ଅକ୍ଟୋବର ୭ ତାରିଖରେ ତାଙ୍କର ମୃତ୍ୟୁ ହୋଇଥିଲା ।HON'BLE SRI JUSTICE P.CHANDRA REDDI  (High Court of Andhra Pradesh, Hyderabad, 20 September 2008)Sixth Assembly First Session–First Meeting (Tamil Nadu Legislative Assembly, 21 September 2008)Past Governors (Raj Bhavan, Chennai, 20 September 2008)

 ଆଧାର 

ଶ୍ରେଣୀ:୧୯୦୪ ଜନ୍ମ
ଶ୍ରେଣୀ:୧୯୭୬ ମୃତ୍ୟୁ
ଶ୍ରେଣୀ:ତାମିଲ ଲୋକ
ଶ୍ରେଣୀ:ଗାନ୍ଧୀବାଦୀ
ସୁକ ଭାଇର ସୋଲେ

ସୁକ ଭାଇର ସୋଲେ ୨୦୨୩ ମସିହାରେ ଓଟିଟିରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କୌଶିକ ଦାସ । ନିର୍ଦ୍ଦେଶକ ସ୍ନେହାଶିଷ ଦାସ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । କଣ୍ଠଶିଳ୍ପୀ ଅଭିଜିତ ମିଶ୍ର ଏହି କଥାଚିତରଟିର ସ୍ୱର ସଂଯୋଜନା କରିଥିଲେ ।

ସତ୍ୟ ରଞ୍ଜନ, ଅନୁଭା ସୌର୍ଯ୍ୟା, ସୁକାନ୍ତ ରଥ, ଚୌଧୁରୀ ଜୟପ୍ରକାଶ ଦାସ, ଧରିତ୍ରୀ ଖଣ୍ଡୁଆଳ, ପ୍ରଣବ ପ୍ରସନ୍ନ ରଥ, ଶଶଧର ପ୍ରଧାନ, ଚୁନି, ସସ୍ମିତା, ମଧୁସୂଦନ ମିଶ୍ର, ତ୍ରିପତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ

 ସତ୍ୟ ରଞ୍ଜନ
 ଅନୁଭା ସୌର୍ଯ୍ୟା
 ସୁକାନ୍ତ ରଥ
 ଚୌଧୁରୀ ଜୟପ୍ରକାଶ ଦାସ
 ଧରିତ୍ରୀ ଖଣ୍ଡୁଆଳ
 ପ୍ରଣବ ପ୍ରସନ୍ନ ରଥ
 ଶଶଧର ପ୍ରଧାନ
 ଚୁନି
 ସସ୍ମିତା
 ମଧୁସୂଦନ ମିଶ୍ର
 ତ୍ରିପତି

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମିଶ୍ର ।

ଗୀତ

 ମୁକ୍ତିଲାଭ 
ଏହି କଥାଚିତ୍ରଟି ୨୦୨୩ ମସିହାର ଜୁନ ୧୦ ତାରିଖରେ ଆଓ ନେକ୍ସଟ ଓଟିଟିରେ ମୁକ୍ତିଲାଭ କରିଥିଲା । ଏହାକୁ ପରେ ବଙ୍ଗଳାରେ ଭାଷାରେ ଡବିଂ କରାଯାଇଥିଲା ।

ଆଧାର

ବାହାର ଆଧାର
 
 ଆଓ ନେକ୍ସଟରେ ସୁକ ଭାଇର ସୋଲେ

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଶ୍ରେଣୀ:ଓଟିଟିରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଲଭ୍ ଇନ୍ ଲଣ୍ଡନ

ଲଭ୍ ଇନ୍ ଲଣ୍ଡନ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନବୀନ ଭଣ୍ଡାରୀ ଓ ଜେ. ବର୍ଖା । ସୁରେଶ ପଟ୍ଟନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ଅନ୍ତର୍ଯ୍ୟାମି ସରଘରିଆ ଏହାର ସଂଳାପ ରଚନା କରିଥିଲେ । ନିର୍ଦ୍ଦେଶକ ତାପସ ସରଘରିଆ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି, ସ୍ୱପ୍ନା ପ୍ରିୟଦର୍ଶିନୀ ଓ ସୋମ୍ୟା ସଚଦେବା । ସରୋଜ ପରିଡ଼ା, ଜାମି ଲମ୍ବେ, ସାମୀ ଜୋନସ ହିଆନି, ବୋଗୁମିଲା ବୁବିଆକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ

 ଅନୁଭବ ମହାନ୍ତି - ପ୍ରେମ
 ସ୍ୱପ୍ନା ପ୍ରିୟଦର୍ଶିନୀ - ସୋଫି
 ସୋମ୍ୟା ସଚଦେବା - ଶ୍ୱେତା
 ବୋଗୁମିଲା ବୁବିଆକ - ରିସେପ୍‌ସନିଷ୍ଟ
 ସାମୀ ଜୋନସ ହିଆନି - ଫିରଙ୍ଗୀ
 ଜାମି ଲମ୍ବେ - କ୍ଲବର୍
 ସରୋଜ ପରିଡ଼ା - ପ୍ରଫେସର ମୋହିତ ଶର୍ମା

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ, ସୋମେଶ ଶତପଥୀ, ଅସଦ ନିଜାମ ଓ ବିନୟ ରଥ । ନିର୍ମଳ ନାୟକ, ବିରାଜ ରଥ, ଜେପି ୱାର୍ଡ଼ସ୍ମିଥ୍ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅସୀମା ପଣ୍ଡା, ବିରାଜ ରଥ, ଗୌରବ ଆନନ୍ଦ, ସ୍ମୃତିକା ପାଢ଼ୀ, କୁଳଦୀପ ପଟ୍ଟନାୟକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

 ମୁକ୍ତିଲାଭ 
ଏହି କଥାଚିତ୍ରଟି ୨୦୨୨ ମସିହାର ଜୁନ ୧୩ ତାରିଖରେ ରଜ ଅବସରରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।

ଆଧାର

ବାହାର ଆଧାର
 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଯେମ୍ସ ୱେବ ମହାକାଶ ଦୁରବୀକ୍ଷଣ

ଲେଉଟାଣି ଜେମ୍ସ ୱେବ ମହାକାଶ ଦୁରବୀକ୍ଷଣ